Tiedote 27.10.2016

Erillishaku liiketalouden perustutkinnon (merkonomi) ”nuorisoasteen” päiväkoulutukseen Turun ammatti-instituuttiin

Turun ammatti-instituutti järjestää yhteisvalinnasta erillisen haun ”nuorisoasteen” eli opetussuunnitelmapohjaiseen merkonomikoulutukseen keväällä 2017. Tämä erillishaku on tarkoitettu niille hakijoille, jotka

* eivät ole hakukelpoisia yhteisvalinnassa, koska heillä on jo aikaisempi ammatillinen perustutkinto tai
* jostain muusta syystä eivät voi osallistua yhteisvalintaan tai saada opiskelupaikkaa sen kautta tai
* ovat keskeyttäneet jonkun muun toisen asteen koulutuksen

**ja**

* joilla on terveydellinen tai muu erityinen syy vaihtaa alaa ja
* eivät kohtuudella voi työkokemuksen puutteen tai muun syyn vuoksi opiskella ”aikuiskoulutuksen” piirissä näyttötutkintoon valmistavassa iltakoulutuksessa

Valinnat tehdään haastattelujen perusteella. Valintakriteerit ilmenevät edeltä. Lisäksi kriteereinä käytetään arviota hakijan motivaatiosta, soveltuvuudesta alalle ja mahdollisuudesta selvitä opinnoista. Erillishaulla pyritään osaltaan helpottamaan nuorisotakuun toteutumista.

**Opiskelijat** opiskelevat samassa ryhmässä ylioppilaspohjaisten opiskelijoiden kanssa Kellonsoittajankadun koulutalossa. Koulutuksen kesto on noin 1,5 v (elokuu 2017 – helmi-maaliskuu 2019). Opiskelijoita voidaan valita erillishaussa 0-6 kpl sen mukaan miten hakijat täyttävät valintakriteerit. Muun koulutuksen keskeyttäneillä pitää olla vähintään 35 opintoviikon – 53 osaamispisteen edestä tutkinnon osia ja/tai opintoja jossakin muussa ammatillisessa perustutkinnossa tai lukio-opinnoissa

Hakuaika on 21.2.-14.3.2017.

Vapaamuotoiset hakemukset perusteluineen ja liitteineen (ammatillisen perustutkinnon tutkintotodistus ja/tai opintosuoritusote sekä mahdolliset lääkärintodistukset tai vastaavat) lähetetään osoitteella

Turun ammatti-instituutti

Opinto-ohjaaja Ulrika Gullqvist

PL 955

20101 TURKU

tai sähköpostilla osoitteella ulrika.gullqvist@turku.fi

Erillishaku ei sulje pois mahdollisuutta osallistua yhteisvalintaan tai toisinpäin.

\*\*\*

Hakemuksia otetaan vastaan myös hakuajan päättymisen jälkeen elokuuhun 2017 asti ja huomioidaan mikäli opiskelupaikkoja on peruutusten tms. syiden vuoksi tarjolla.

\*\*\*

Huom!

Voimme ottaa uusia opiskelijoita syksyllä 2016 aloittaneiden merkonomiopiskelijoiden joukkoon myös kesken kevään 2017. Opiskelijamme aloittavat suuntautumisopinnot 20.3. ja tässä vaiheessa uusien opiskelijoiden on mahdollista siirtyä merkonomiopintoihin. Mahdollisuus sopii lähinnä lukion 1-vuosikurssin keskeyttämistä harkitseville opiskelijoille. Mitä enemmän opiskelijalla on lukiokursseja suoritettuna, sitä helpompaa ja vähemmän korvattavaa hänelle jää ensimmäisen syksyn osalta.

Lisätietoja antaa opininto-ohjaaja Hanna Arola, hanna.arola@turku.fi, p. 040-710 4051